A NETFLIX SAJÁT GYÁRTÁSÚ SOROZATA
Gus történetéhez hozzátartozik Aimee története is.
A világvége furán kapcsol össze embereket.
Aimee nem számított rá, mert az Összeomlás előtt…
Már nem is beszélgetünk.
…nehezen kapcsolódott bármihez is.
Ki akart három gyereket?
Ne kend rám a gyerekeket!
- Sose hallgat rám. - Ez nem igaz!
- Mást se csinálok. - Mit mondtam az előbb?
Remek munkája van, de…
Aimee egy ketrecben élt.
Csámcsog…
A hétköznapi élet ketrecében.
Undorító.
És a ketrece hamarosan még kisebb lesz.
Figyelem, lakossági riasztás! Ez nem próba.
Nem kímél senkit, és itt van közöttünk.
Azt javasolom mindenkinek, kezdjenek imádkozni!
A H5G9 vírus…
Ez az utolsó felszólítás!
A terület karantén alá került.
Ismétlem, a terület karantén alá került.
A hatóságok mindenkit arra kérnek, maradjon otthon.
Zárkózzanak be!
Ne érintkezzenek betegekkel!
Ha egészségesek, maradjanak karanténban!
Az órákból napok lettek.
A napokból hetek.
Aimee rabbá vált.
De amikor azt hitte, hogy a világ végleg elzárta,
a természet másképp döntött.
Életében először Aimee úgy érezte,
végre ébren van.
Abban a pillanatban
Aimee pontosan tudta, hogy hová kell mennie.
ESSEX MEGYEI ÁLLATKERT
Szia!
Itt hagytak?
Készen állsz a szabadságra? Igen?
Vannak történetek, amik az elején kezdődnek.
Akkor hát repülj el!
Aimee története itt kezdődik.
És valahol messze, az erdő mélyén,
a sors az összes történetünket összekapcsolta.
Óriás!
Várj meg!
Meddig fogsz még követni?
Míg oda nem érünk.
- Hová? - Coloradóba. Ő ott van.
- Kicsoda? - Az anyukám.
Nem is mondtam!
Colorado felrobbant.
Igen. Minden megsemmisült.
Valami lézer lehetett…
Mindenki meghalt, aki ott volt. Szomorú.
Kár, hogy lemaradtál róla. Na, szép életet!
Ez egy vicc!
Nem túl jók a vicceid, Óriás.
Az a vicc, hogy egy szarvasfiú azt hiszi, boldogulhat egyedül.
Nem vagyok egyedül, itt vagy te.
- Mit mondtam? - Hogy ha egyedül…
Azt mondtam, ne mozdulj! Tehát ne indulj el, és maradj az erdőben!
Legelésszél inkább, vagy mit tudom én!
Mit művelsz?
Pupa azt mondta, ne szemeteljünk, hogy a rossz emberek ne találjanak meg.
Mindjárt jövök!
Hadd találjam ki!
Éjszaka vagy aktív.
Csendben leszek, ígérem.
Felejtsd el, kisember! Nyomasztó vagy ott hátul.
Gyere ide, hogy lássalak!
Hol laksz?
- Sehol. - Az hol van?
- Ahol akarom. - Vannak barátaid?
- Nincsenek. - Miért?
- Meghaltak. - Ismered anyát?
- Nem. - Miért?
- Biztos meghalt. - Honnan tudod?
- Mindenki meghalt. - Hol van Colorado?
- Messze. - Mikor érünk oda?
- Nem tudom, mert nem viszlek el. - Miért?
Mert dolgom van.
Micsoda?
Hidd el, nem akarsz olyanokkal barátkozni, mint én!
- Eloltottad a tüzeket? - Milyen tüzeket?
Pupa szerint a kerítés túloldalán rossz emberek és tüzek vannak,
de nem láttam egy tüzet sem.
Egyél inkább!
Most mi lesz?
- Én lefekszem. - Én mit csináljak?
Leszarom, de reggelre ne legyél itt!
Öcsém!
Ne! A kajámat ne!
Te kis…
A térképem!
Hova tűntek ezek?
Nem tudom. Megkóstoltam párat, de undi volt.
- Furán éreztem magam tőlük. - Ez nem cukorka!
Hol a többi?
A fenébe!
Hoztam jó sok szirupot.
Menj haza!
Odaadom az én részemet is!
Gyere ide!
Nincs gyógyszerem, nem tudom az utat,
nincs vizem, és nincs mit ennem.
Mérges leszek, ha nincs mit ennem.
Tudni akarod, milyen vagyok mérgesen?
Tudom, hol van étel.
LÁTOGATÓKÖZPONT
Bemehetnénk együtt.
Kölyök!
Menj már be!
Ne beszéljek,
kapjam fel a kaját, és fussak ki.
Ne beszéljek, kapjam fel a kaját…
Apa?
Hagyjátok békén a fejemet! Nem adom!
Gyakran van látogatójuk?
Soha.
Levehetik a maszkot.
Nem vagyok fertőzött.
Ha elszigetelten élnek itt, akkor önök sem azok.
- A vírus még mindig pusztít? - Hullámokban bukkan fel.
És…
Ők nem kaphatják el, és nem is terjesztik.
Nem tudom, miért gondolják még ezt.
Nem járunk közösségbe.
Rusty!
Ne az asztalnál!
Menj a szobádba!
Várj!
Így jobb.
Köszönöm.
Te Rusty anyukája vagy?
- Nem ismerek anyukákat. - Megint kezdi.
- Ki tanított meg beszélni? - Pupa. Órákat tartott.
A Kór végezhetett vele.
- Ismered Rigót? - Kit?
Az anyukámat. Próbáljuk megtalálni.
Nem, sajnos nem ismerem őt.
Kedvesnek tűnik.
Próbáltam mondani neki,
hogy az anyukája már nincs köztünk, de nagyon makacs fiú.
Hogy találkoztak?
- Sehogy. - Elvisz Coloradóba.
- Hány éves vagy, Gus? - Tíz, azt hiszem.
Az nem öreg nekik?
- Rusty hány éves? - Ő 11.
Ő az egyik utolsó…
Az egyik utolsó emberi gyerek, aki azelőtt született…
Hogy minden baba a te fajtád lett.
Játszhatok vele?
Nem is tudom.
Harap?
Harapsz?
Akkor menj, Haspók!
Jól van.
Tudtad, hogy az ember járt a holdon?
Apám szerint régen voltak űrhajósok, meg ilyenek.
Te jártál a holdon?
Nem, de egyszer voltam egy plázában.
Bogyókat kakilsz?
Nem.
A füled puha, vagy undi, mint a malacé?
Néha megfeledkezem róla. Kivéve, amikor viszket.
Volt egy Snickers nevű kutyám,
és ha megvakartam a fülét, rúgott a lábával.
Te is azt csinálod?
Nem tudom.
Kipróbálhatom?
Menő!
- Akarsz vonatosat játszani? - Igen! Mi az a vonat?
Olyan, mint egy hernyó, csak gyorsabb.
Hogy kell vele játszani?
Fogd meg, és told!
Ez de jó!
Ön az, akire gondolok?
Nem tudom, az vagyok?
Tudja, a focista.
Abban a csapatban játszott. A…
Gatorsben?
- Guardians. - Az!
- Timmy Jepperd. - Tommy.
Hol volt, amikor minden…
Próbálok nem gondolni rá.
Ez érthető.
Bev dolgozott.
Mindketten dolgoztunk.
Akkoriban alig találkoztunk.
Tulajdonképpen ez az egész összekovácsolta a családunkat.
Szerencséjük, hogy túlélték.
Senki se tud itt rólunk.
Mit akar tőlünk?
Itt tölteném az éjszakát, míg elvonul a vihar.
- Meg kell beszélnem Bevvel. - Ez nem kérés.
Nem akarunk balhét.
Ahogy én sem.
Tábortűz.
Fésüljétek át a területet!
Marco!
Polo!
Marco!
Polo!
Ez nem igazságos! Mindent hall, anya!
Ő más, mint te. Játsszatok olyat, ami mindkettőtöknek megy.
Mutasd meg Gusnak a lemezeidet!
Hallottál már zenét, Gus?
És míg itt egy vihar készült…
A VILÁG LEGJOBB FÉRJE
…Yellowstone-tól távol egy másik
egyenesen Aditya Singh felé tartott.
Köszönöm.
- Ez komoly? - Csak magánhangzókat húztam.
- Tudom, hogy csalsz. - Pocsék egy vesztes vagy.
Mi?
Az „xi” nem egy szó.
A görög ábécé 14. betűje.
Hiányzik az internet.
Csak azért, hogy Scrabble-ben ellenőrizhess?
Más miatt is, de igen, leginkább azért.
„Szúnyog.” Erre mióta készülsz?
Én fogok nyerni.
- Sajnálom, édesem. - Utálom, amikor így hívsz.
Gyerünk!
Kezdünk kifogyni, elmegyek dr. Bellhez.
Így akarod megúszni a vereséget a Scrabble-ben?
A szomszédok semmiképp se láthatnak meg így.
Akkor legalább hozol sült krumplit?
És egy almás pitét?
- És egy epres turmixot. - Ez igen!
Szeretlek.
Én is téged.
Elmegyünk egy körre, Trixie?
Gyere!
- Szia, Adi. - Szia, Bob!
- Vigyázzatok magatokra! - Igyekszünk.
Köszönöm, Bob.
LIL' SHERIFF KLINIKA
TARTSANAK MÁSFÉL MÉTERES TÁVOLSÁGOT!
KARANTÉN ARRA
Jó napot!
Hol van Kevin?
Pár napja lelépett.
A keleti parton új biztonsági zónákat nyitnak.
Azt hittem, már nincs keleti part.
Kevin nem bírta már a kertvárosi létet, bármilyen ürüggyel lelépett volna.
Jól van?
Igen, csak egy kivizsgálásra jöttem.
Néha nem veszem észre, mennyi idő telt el.
- Megértem. A csuklóját! - Persze.
Remek. Foglaljon helyet!
Köszönöm.
Köszönöm! A jövő héten várom önöket.
- Mr. Singh? - Igen?
Bemehet az orvoshoz.
Elfoglalt, mint mindig?
- Újabb adagért jött? - Igen, köszönöm.
Meddig hatásosak az adagok?
28 napon át teljesen tünetmentes, aztán…
Aztán visszajön a Kór?
Igen.
Vannak mellékhatásai az új keveréknek?
Kiütések a lábán, enyhe hányinger, de sokkal energikusabb most.
Akkor jó úton járok.
Tíz éve mondogatja ugyanezt,
és még mindig nem tudom, hogy egy beteg hozzátartozójaként kezel-e,
vagy a kollégájaként.
Ez meg mi?
A feljegyzéseim.
Részletes dokumentáció minden változatról, amit Raninak adtam.
Leírtam, mi vált be, és mi nem.
Segítsek a dokumentálásban? Én már nem praktizálok.
Ez még megváltozhat.
Ha nem muszáj, inkább kimaradnék a sikítozásból és tömeges halálozásból.
- Tudja, mit éltem át. - Mind ugyanazt éltük át.
Nem kérném meg rá, ha lenne más választásom.
Ezt hogy érti, Gladys?
Ezelőtt az egész előtt
minden betegemnek a lelkére kötöttem, hogy a mammográfia életmentő lehet.
De a vírus megjelenése óta a rák a háttérbe szorult.
Az, hogy valami belülről lassan megöl, lassan kiváltságnak tűnik.
Mennyire súlyos?
Mostanra négyes stádiumú.
Istenem, úgy sajnálom!
Nem tudom, mit mondjak.
Azt, hogy folytatja a kutatásomat.
Azt se tudnám, hol kezdjem.
Arra van a könyv.
Olyasmire kényszerültem, amire nem vagyok büszke.
De ha valaki, maga tudja, hogy ez az új világ a túlélésről szól,
bármi áron.
Rani önnek köszönhetően van még életben,
és mindketten örökre hálásak leszünk…
Volt idő, amikor úgy gondoltam, az én küldetésem megtalálni az ellenszert,
de most már tudom, hogy tévedtem.
Ez az ön küldetése.
Ezt honnan veszi?
Mert ön bármit megtenne a feleségéért, dr. Singh.
És pontosan erre lesz itt szükség.
Mi a baj?
Elfogyott a gyógyszer?
Nem, Gladys elment.
Nem értem.
Utasításokat hagyott, hogy én készítsem a gyógyszert.
Úgy teszel, mintha ez baj lenne.
Az a legjobb, ha a férjem vigyázz az egészségemre.
- A hősöm… - Nem érted, hogy ő mit…
Hogy Gladys mit tett eddig. Ez…
Mi az, Adi?
Szembemegy azzal, amiben hiszünk.
Nekem ez nem fog menni.
Katonasági zseton.
Beválthatja katonai ellátmányra.
Csak annyit viszek el, amivel eljutok a Piacra.
Nem kell a pénze.
Adnék gyógyszert, de Gus elvesztette mindet.
Mire készül vele?
Próbálok megszabadulni tőle, de nem könnyű.
Közéjük tartozik, ugye?
Én…
láttam a sebhelyet.
Kiszálltam.
Hány embert ölt meg?
- Muszáj ezt? - Mind megérdemelte?
A családomért jött?
A fiamért?
Ételért jöttem.
Nézze, hölgyem, mindent megtettem a túlélésért.
Mindenki ezt tette.
Mi sosem loptunk.
Nem raboltunk el senkit, és nem öltünk.
Igen, mert ezt én megtettem maguk helyett.
Gus azt hiszi, gondoskodni fog róla.
Felőlem higgyen, amit akar!
Ha rajtam múlna,
az ő fajtája már nem létezne.
Miért mentette meg?
Az nem számít.
Van egy ötletem.
Fogadják be!
Én megmentettem, önök befogadják. Jobb lenne neki itt.
És az anyja?
Önnél jobb anyja sose lesz.
Meg kell beszélnem George-dzsal.
Jó. Szóljon neki, hogy kifogyott a bab.
Láttál már olyanokat, mint én?
Egyszer láttunk egy hiúzlányt az erdőben,
de ő nem tudott beszélni, mint te.
Apám elijesztette.
Miért?
Mert szerinte az ő hibájuk.
Micsoda?
Hogy mindenki beteg lett és meghalt.
Ezt a Pupám írta.
A BÁRSONY NYUSZI
- Kicsoda? - A Pupám.
Rengeteg könyvet írt.
A Bársony nyuszi nem így néz ki.
Ezt ki rajzolta?
Őrült szeme van.
És mintha fikás lenne az orra.
Láttál tüzeket?
Micsoda?
Elvileg kint mindennek lángolnia kéne.
Fura vagy, Haspók. Nagyon fura.
Fiúk, ideje aludni!
Milyen érzés, hogy van anyukád?
Nem rossz.
Olyan, mint hogy van apukád…
csak jobb.
Kérsz egy pulóvert? Van belőle vagy ezer.
Kösz!
Lámpaoltás.
Beszorultál?
Tessék, megvarrtam.
Jól van.
Jó éjt, drágám.
Szép álmokat!
Anyukád a Red Rockshoz közel lakott?
A Red mihez?
Egy hasonló helyre jártunk zenét hallgatni a születésetek előtt.
Amikor még volt életünk.
Majdnem annyira szerettük a zenét, mint te.
Red Rocks.
Jó éjt, Gus! Örültem a találkozásnak.
Reggel beszélni szeretnénk veletek, jó?
- Erre nem számítottam. - Ijesztő.
- Jó éjt, fiúk! - Jó éjt!
Óriás!
Én se tudok aludni.
Indulunk?
Többen vannak.
Hányan?
Sokan. Az eső elnyomja a szagukat.
Figyelmet kérek!
- George! - Mi ez?
Nem önért vagy a családjáért jöttünk.
Okunk van feltételezni, hogy egy állatgyereket rejtegetnek.
- Rusty! - Ez alapján jogunk van bemenni.
Rusty!
Abbot törvénye alapján átkutathatjuk a házát.
Vagy kiadhatják nekünk a hibridet.
- Így senki se sérül meg. - Gus, gyere ide!
- Háromig számolok. - Gus, gyere!
Adják át a gyereket!
Egy,
kettő,
Jól van.
Három!
Gyere elő, te torzszülött!
Azt hitted, itt elbújhatsz?
Sajnos tévedtél.
Mindig megtalálunk.
Cuki.
Szeretsz döglött állatokkal lógni?
Csatlakozhatsz hozzájuk.
Köszönöm.
Még kettőt az útra?
Ne vegye zokon.
Jó srácnak tűnik, de…
Védenem kell a családunkat.
Mindent megtesz, hogy életben maradjon.
De bevallom, jó volt látni, hogy még formában van.
- Azt éreztem, hogy… - George!
Igen. Bocs.
Bocs, hogy furának neveztelek.
Semmi baj.
Bocs a sok hulláért.
Semmi baj.
Remélem, meglesz anyukád!
Én is remélem.
Nem kell segítened megtalálni anyukámat. Megoldom egyedül.
Tudod, mit?
Elviszlek a legközelebbi városba, de ennyi.
És utána Red Rocksba?
Ne légy telhetetlen!
Életében először Gus egy igazi kalandban vett részt.
De minden új kaland
új veszélyeket rejt.
Aimee viszont végleg leszámolt a külvilággal.
Csak azt nem tudta még,
hogy a külvilág még nem számolt le vele.
A feliratot fordította: Miklósi Zsuzsa